o podpisu Mednarodnega sporazuma o oljčnem olju in namiznih oljkah iz leta 2015 v imenu Evropske unije in njegovi začasni uporabi

o podpisu Mednarodnega sporazuma o oljčnem olju in namiznih oljkah iz leta 2015 v imenu Evropske unije in njegovi začasni uporabi

Novi sporazum je na voljo za podpis na sedežu Organizacije Združenih narodov v New Yorku do vključno 31. decembra 2016. Veljati bi moral začeti 1. januarja 2017, če bo najmanj pet pogodbenic, ki imajo najmanj 80 % deležev, dokončno podpisalo ta sporazum ali ga ratificiralo, sprejelo, odobrilo ali pristopilo k njemu. Če novi sporazum 1. januarja 2017 ne bo začel veljati v celoti, se bo lahko uporabljal začasno pod pogoji, določenimi v členu 31(2) in (3) novega sporazuma.

V okviru Konference Združenih narodov za pogajanja o sporazumu, ki nasledi Mednarodni sporazum o oljčnem olju in namiznih oljkah iz leta 2005, ki je bila v Palači narodov v Ženevi od 5. do 9. oktobra 2015, so predstavniki 24 držav članic Konference Združenih narodov za trgovino in razvoj (UNCTAD) in dveh medvladnih organizacij pripravili besedilo novega sporazuma.

Mednarodni sporazum o oljčnem olju in namiznih oljkah iz leta 2005, ki je prenehal veljati 31. decembra 2014, je bil podaljšan do 31. decembra 2015. Sporazum v skladu s členom 47(3) velja, dokler ne začne veljati nov sporazum, vendar to podaljšanje ne sme biti daljše od 12 mesecev. Obstoječi sporazum bo zato prenehal veljati najpozneje 31. decembra 2016.

ob upoštevanju naslednjega:

(1)Svet je 19. septembra 2013 Komisijo pooblastil, da v imenu Unije začne pogajanja za sklenitev novega mednarodnega sporazuma o oljčnem olju in namiznih oljkah.

(2)Besedilo novega mednarodnega sporazuma o oljčnem olju in namiznih oljkah so 9. oktobra 2015 predstavniki 24 držav članic Konference Združenih narodov za trgovino in razvoj (UNCTAD) in dveh medvladnih organizacij sprejeli v okviru Konference Združenih narodov za pogajanja o sporazumu, ki nasledi Mednarodni sporazum o oljčnem olju in namiznih oljkah iz leta 2005.

(3)Mednarodni sporazum o oljčnem olju in namiznih oljkah iz leta 2005, ki je prenehal veljati 31. decembra 2014, je bil podaljšan do 31. decembra 2015 in bo v skladu s členom 47(3) Sporazuma veljal, dokler ne začne veljati nov sporazum, vendar to podaljšanje ne sme biti daljše od 12 mesecev. Novi sporazum je na voljo za podpis na sedežu Organizacije Združenih narodov v New Yorku do vključno 31. decembra 2016.

(4)Člen 31(1) Sporazuma določa pogoje za začetek njegove veljavnosti 1. januarja 2017. Odstavka 2 in 3 člena 31 predvidevata začasno uporabo Sporazuma pod nekaterimi pogoji, če pogoji iz odstavka 1 navedenega člena ne bi bili izpolnjeni.

(5)V skladu s členom 31(2) Sporazuma in da se prepreči prekinitev uporabe pravil iz mednarodnih sporazumov o oljčnem olju in namiznih oljkah, je treba predvideti začasno uporabo Sporazuma v Uniji, če se postopek, potreben za sklenitev Sporazuma s strani Unije, ne konča do 1. januarja 2017.

(6)Predvideti je treba tudi začasno uporabo Sporazuma v Uniji v skladu s členom 31(3), če pogoji za dokončni ali začasni začetek njegove veljavnosti na podlagi člena 31(1) in (2) 31. decembra 2016 niso izpolnjeni.

(7)Zato je treba Sporazum podpisati v imenu Evropske unije s pridržkom njegove poznejše sklenitve in uradno obvestiti o njegovi začasni uporabi pod pogoji iz člena 31(2) in (3) Sporazuma –

SPREJELA NASLEDNJI SKLEP:

Člen 1

Podpis Mednarodnega sporazuma o oljčnem olju in namiznih oljkah iz leta 2015 se odobri v imenu Unije s pridržkom sklenitve navedenega sporazuma.

Besedilo Sporazuma je priloženo temu sklepu.

Člen 2

Generalni sekretariat Sveta podeli polna pooblastila za podpis Sporazuma s pridržkom njegove sklenitve osebi ali osebam, ki jih določi pogajalec o Sporazumu.

Člen 3

Unija bo Sporazum uporabljala začasno od 1. januarja 2017, če:

(a) so izpolnjeni pogoji iz člena 31(2) Sporazuma in če postopek, potreben za njegovo sklenitev s strani Unije, ni končan;

(b) so pogoji iz člena 31(3) Sporazuma izpolnjeni.

O začasni uporabi Sporazuma pod pogoji iz prvega pododstavka v skladu s členom 31(2) in (3) Sporazuma uradno obvestijo osebe, pooblaščene za podpis Sporazuma na podlagi člena 2.

Člen 4